EkBass/fiwiki-20250220-pages-articles huggingface dataset:
Baseballin Euroopan-mestaruuskilpailut 1997

Baseballin Euroopan-mestaruuskilpailut käytiin Pariisissa 30. elokuuta - 7\. syyskuuta 1997. Mestaruuden voitti Italia. ==Alkulohkot== ===Lohko A=== joukkue Ot. V H AVG 5 5 0 1.000 9-2 19-1 13-3 28-0 28-2 5 3 2 .600 - - 14-4 12-2 19-4 5 3 2 .600 - 9-8 - 11-2 17-5 5 3 2 .600 - - 10-7 11-1 12-0 5 1 4 .200 - - - - 7-5 5 0 5 .000 - - - - - ===Lohko B=== joukkue Ot. V H AVG 5 5 0 1.000 21-4 6-5 12-0 11-1 25-8 5 3 2 .600 - 12-0 10-3 - 21-2 5 3 2 .600 - - 11-2 12-2 23-6 5 2 3 .400 - - - 16-10 16-6 5 2 3 .400 - 7-6 - - 8-3 5 0 5 .000 - - - - - ==Pudotuspelit == {{Turnauspuu8 || |10| |3 || |14| |4 || |7| |12 || |17| |12 || |14| |4 || |5| |15 || |2| |4 || |7| |2 }} === Sijoituspelit sijoista 5–8 === ==Loppusarja C== sijoista 9-12. joukkue Ot. V H AVG 3 2 1 .667 5-3 - 9-7 3 2 1 .667 - 15-5 - 3 2 1 .667 - - 11-1 3 0 3 .000 - - - Alkulohkoissa pelatut keskinäiset ottelut laskettiin mukaan loppusarjan taulukkoon. ==Lopulliset sijoitukset== Sija Joukkue Vo Häv Kultaa 8 0 Hopeaa 7 1 Pronssia 5 3 4 4 4 5 5 3 6 4 4 7 4 4 8 2 6 9 2 5 10 3 4 B-sarjaan putosivat 11 2 5 12 0 7 Euroopan mestari 1997 Italia 8\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Randolph Balentina Paras syöttäjä Michael Leys Paras lyöjä Tony Verhart ==Lähteet== * http://www.projectcobb.org.uk/national_team/esa1997.pdf 1997 Luokka:Vuoden 1997 baseball Luokka:Pariisin urheilutapahtumat
Haitinrastas

Haitinrastas (Turdus swalesi) on rastaiden heimoon kuuluva varpuslintu. ==Tuntomerkit== Haitinrastas on 26 cm pitkä. Sillä on musta selkäpuoli, pää ja rinnan yläosa. Rinnan alaosa sekä kyljet ovat punaiset. Vatsa on valkoinen. Nokka on oranssi ja silmän ympärillä on samanvärinen silmärengas. ==Levinneisyys== Haitinrastasta tavataan Hispaniolan saarella ja sen kannaksi arvioidaan 2 500–10 000 yksilöä. Laji on luokiteltu vaarantuneeksi, koska sen elinympäristöt ovat tuhoutumassa ja lajin esiintymät ovat muuttuneet laikuttaisiksi. ==Elinympäristö== Haitinrastas elää vuoristometsissä yleensä yli 1 300 metrin korkeudessa. ==Lisääntyminen== Haitinrastas pesii touko–heinäkuussa. Pesä sijaitsee pensaassa tai matalassa puussa. Se on rakenteeltaan kuppimainen ja rakennetaan pääasiassa sammaleista. Naaras munii 2–3 munaa. ==Ravinto== Haitinrastas käyttää ravinnokseen matoja, hyönteisiä ja hedelmiä. Se etsii ravintonsa pääasiassa maasta. ==Lähteet== Luokka:Rastaat Luokka:Uhanalaiset linnut
Lilli Forss-Nordström

Lilli Anna Elisabeth Forss-Nordström (3. huhtikuuta 1893 Helsinki – 21. elokuuta 1968 Helsinki) oli suomalainen opettaja ja ruotsin kielellä kirjoittanut kirjailija. Lilli Forss-Nordströmin vanhemmat olivat toimittaja Mathias Forss ja Minna Rancken. Hän pääsi ylioppilaaksi 1911 ja toimi opettajana helsinkiläisissä kansakouluissa 1913–1925. Forss-Nordström oli Leppävaaran ruotsalaisen kansakoulun johtajana vuodesta 1925. Lilli Forss- Nordström oli naimisissa vuodesta 1919 opettaja Einar Nordströmin kanssa. == Teoksia == * Profiler : en samling noveller. Söderström, Helsingfors 1920 * Kvick-Mick på villovägar och andra sagor. Söderström, Helsingfors 1922 * Majs Hindriksdotter : skådespel i fem akter från tiden före och under 1808-1809. Svenska teaterföreningen, Helsingfors 1925 * Dunse-björnens historia, Schildt, Helsingfors 1925 * När Rågskärs-Karin spelade gårdstomte : sagospel i tre akter. Julstjärnans lekar 5. Finlands allmänna svenska folkskollärare- och lärarinneförening, Helsingfors 1926 * Skuggan från ön : en historia från fordom. Schildt, Helsingfors 1926 * När man somnar vid läxorna : sagospel i en akt. Julstjärnans lekar 6. Finlands allmänna svenska folkskollärare- och lärarinneförening, Helsingfors 1928 * En hjälte. Finlands svenska nykterhetsförbund, Vasa 1930 * Gycklardräkten : sagospel i 3 akter, tredje akten i två avdelningar. Julstjärnans lekar 7. Finlands allmänna svenska folkskollärare- och lärarinneförening, Helsingfors 1931 * Barnteater i Alberga : fem pjäser för ungdom ; med teckningar av Gerd I:son Nyqvist. Geber, Stockholm 1939 * Christina-Elisabeths förlovning : en liten comedia från det gamla Sjundeå. Borgåbladets teaterbibliotek 86. Borgå 1945 * Våren vaknar : sagospel för större och mindre barn ; illustrerad av Tove Jansson. Lindström & C:o, Stockholm-Helsingfors 1951 * Min ö. Förbundet för svenskt församlingsarbete i Finland, Helsingfors 1959 == Lähteet == * * Svenskt författarlexikon 1. 1900-1940 A-Ö Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1893 syntyneet Luokka:Vuonna 1968 kuolleet
Baseballin Euroopan-mestaruuskilpailut 1971

Baseballin Euroopan mestaruuskilpailut 1971 pelattiin Italiassa 5. - 12. syyskuuta. Turnaukseen osallistui yhdeksän joukkuetta, jotka jaettiin kahteen alkulohkoon. Lohkovoittajat pelasivat mestaruudesta kolmen pelin ottelusarjan. Alankomaat kärsi ensimmäisen tappionsa Euroopan-mestaruuskilpailuissa hävittyään Italialle finaalisarjan keskimmäisessä ottelussa. Tästä huolimatta Alankomaat voitti jo yhdeksännen mestaruutensa. ==Alkulohkot== ===Lohko A=== joukkue Ot. V H AVG 3 3 0 1.000 10-0 24-0 21-1 3 2 1 .667 - 6-5 12-3 3 1 2 .333 - - 13-10 3 0 3 .000 - - - ===Lohko B=== joukkue Ot. V H AVG 4 4 0 1.000 20-1 7-1 14-0 21-0 4 3 1 .750 - 8-5 10-5 12-3 Espanja 4 2 2 .500 - - 5-2 12-2 4 1 3 .250 - - - 15-12 4 0 4 .000 - - - - ==Sijoitusottelut== sijat 7 ja 8 Iso-Britannia Ruotsi 10–7 sijat 5 ja 6 San Marino Espanja 6–4 Pronssiottelu Belgia Länsi-Saksa 1–6 Loppuottelut Alankomaat Italia 4–2 Italia Alankomaat 1–0 Italia Alankomaat 3–7 Alankomaat Euroopan-mestari otteluvoitoin 2-1. ==Lopulliset sijoitukset== Sija Joukkue Vo Häv Kultaa 6 1 Hopeaa 4 2 Pronssia 3 1 4 3 2 5 2 2 6 Espanja 2 3 7 1 3 8 1 4 9 0 4 Euroopan mestari 1971 Alankomaat 9\. mestaruus ==Lähteet== * http://www.projectcobb.org.uk/national_team/esa1971.pdf 1971 Luokka:Vuoden 1971 baseball Luokka:Italian baseball Luokka:Parma Luokka:Bologna
Baseballin Euroopan-mestaruuskilpailut 1967

Baseballin Euroopan mestaruuskilpailut 1967 pelattiin Belgiassa 6. - 13. elokuuta. Turnaukseen osallistui viisi joukkuetta, jotka kohtasivat kertaalleen toisensa. Euroopan parhaiden maiden, Alankomaiden ja Italian erottua liiton jäsenyydestäCEB history mestaruutta juhli isäntäjoukkue Belgia. Turnauksen ensikertalainen Iso-Britannia, otti hopeaa. ==Sarjataulukko== joukkue Ot. V H AVG 4 4 0 1.000 13-2 - - 18-6 4 3 1 .750 - 11-9 10-4 - 4 2 2 .500 3-8 - - 18-1 Espanja 4 1 3 .250 0-11 - 1-3 - 4 0 4 .000 - 2-3 - 2-16 ==Lopulliset sijoitukset== Sija Joukkue Vo Häv Kultaa 4 0 Hopeaa 3 1 Pronssia 2 2 4 Espanja 1 3 5 0 4 Euroopan mestari 1967 Belgia 1\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Roland Hoffmann Paras syöttäjä Edmond Van Trichtveldt Paras lyöjä Edgard Vaerendonck ==Lähteet== * http://www.projectcobb.org.uk/national_team/esa1967.pdf * Josh Chetwynd: Baseball in Europe, sivu 229.(ISBN 978-0-7864-3724-5) 1967 Luokka:Vuoden 1967 baseball Euroopan-mestaruuskilpailut 1967
Magnus Björkenheim

Edvard Magnus Immanuel Björkenheim (16. maaliskuuta 1899 Isokyrö – 19. elokuuta 1981 Helsinki) oli suomenruotsalainen kirjallisuudentutkija. Björkenheimin isä oli maanviljelysneuvos Adolf Edvard Björkenheim. Björkenheim väitteli tohtoriksi vuonna 1927 ja toimi Helsingin yliopiston nykykansain kirjallisuuden dosenttina 1934–1966. == Teoksia == * Studier i Edmond Rostands skådespel. Helsingin yliopiston väitöskirja. Schildt, Helsingfors 1927. * Äldre fransk litteratur på herrgårdar i Finland. Söderström, Helsingfors 1929, uusi näköispainos Helsingfors universitetsbibliotek, Helsingfors 1981. * Florians pastoral Estelle. Commentationes humanarum litterarum 3, 9. Finska vetenskapssocieteten, Helsingfors 1932. * Pierre Loti och havet. Söderström, Helsingfors 1933. * Den klassiska konstdansen. Söderström, Helsingfors 1938. * Dikter. Omakustanne, Helsingfors 1942. * Bertel Gripenbergs ungdomsdiktning. Söderström, Helsingfors 1950. * Kaarlo Sarkia. Tekijän käsikirjoituksesta suomentanut Maija Lehtonen. WSOY 1952. * Joel Lehtosen Putkinotko. Tekijän käsikirjoituksesta suomentanut Kristiina Kivivuori. Kirjallisuudentutkijain seuran vuosikirja 14. Suomalaisen kirjallisuuden seura, Helsinki 1955. * Antinous. Söderström, Helsingfors 1958. * Bergsrådet Lars Magnus Björkenheim: En biografisk och kulturhistorisk studie. Omakustanne, Helsingfors 1961. * Brukspatronerna Lars och Johan Björkman. Omakustanne, Helsingfors 1968. == Lähteet == * * Vem och vad 1967, s. 49. Helsingfors 1966. Luokka:Suomalaiset kirjallisuustieteilijät Luokka:Suomenruotsalaiset kirjailijat Luokka:Suomalaiset aateliset Luokka:Vuonna 1899 syntyneet Luokka:Vuonna 1981 kuolleet
Märtha Nickul

Märtha Maria Nickul (26. heinäkuuta 1894 Oulu – 1. kesäkuuta 1974 Espoo) oli suomalainen ruotsin kielellä kirjoittanut uskonnollinen kirjailija. Nickulin vanhemmat olivat varusmestari Johan Wilhelm Nickul ja Friedrike Niemann. Hän kävi sairaanhoitajakoulun ja toimi sitten vuodesta 1922 Finlands Fria Missionsförbund-järjestön matkapuhujana. == Teoksia == * Brutna rosor. Fria missionsförbundets expedition, Vasa 1921 * Ljusspridare. Fria missionsförbundets expedition, Vasa 1924 (suomeksi nimellä Valonlevittäjä : kertomus lähetyskentältä. Turku 1926) * Som en lilja.... Kustannus-oy Päivä, Tampere 1938 (suomeksi nimellä Niinkuin lilja.... Kustannus-oy Päivä, Helsinki 1938) * "Vad vi själva sett..." : samtal om vad Bibeln och erfarenheten säger om helbrägdagörelse. Fria missionsförbundets förlag, Helsingfors 1950, 4. painos 1961 (suomeksi nimellä Olemme nähneet : keskustelua rukouksella parantamisesta. Kuva ja sana, Helsinki 1950) * Altarlågan : fragment ur livsöden. Fria missionsförbundet, Helsingfors 1955 == Lähteet == * * Svenskt författarlexikon 1. 1900-1940 A-Ö Luokka:Suomenruotsalaiset kirjailijat Luokka:Vuonna 1894 syntyneet Luokka:Vuonna 1974 kuolleet
Rehabilitation International

Rehabilitation International (RI) on maailmanlaajuinen kuntoutusalan verkosto, joka toimii yli sadassa maassa. Se pyrkii luomaan alueellisia ja kansainvälisiä verkostoja ja tukemaan niiden toimintaa. Toimintaan osallistuu niin vammaisjärjestöjä, palveluntuottajia, tutkijoita kuin viranomaisia. Järjestön presidenttinä johtajana kaudella 2013–2016 toimii norjalainen Jan Arne Monsbakken.Kuntoutusportti RI perustettiin vuonna 1922 Yhdysvaltojen Keskilännessä. Lähialueen vammaisten lasten auttamiseksi perustettu järjestö laajeni nopeasti. Järjestön nimi vaihtui kahdesti ennen kuin nykyinen nimi otettiin käyttöön vuonna 1972. Yksi järjestön näkyvimpiä saavutuksia on ollut kansainvälinen esteetöntä toimintaympäristä symboloiva ISA-tunnus. Merkin sanotaan nykyisin olevan yksi maailman viidestä tunnetuimmasta symbolista.Riglobal.org . Viime vuosina järjestö on toiminut etenkin YK:n vammaisten oikeuksia koskevan yleissopimuksen puolesta. Järjestö on ollut mukana kehittämässä sopimusta ja kampanjoi sen puolesta, että YK:n jäsenmaat allekirjoittaisivat ja ratifioisivat sopimuksen.Kuntoutusportti . Suomessa RI:n toimintaa toteuttaa RIFI (Rehabilitation International Finnish Committee). == Lähteet == *Rehabilitation International === Viitteet === == Aiheesta muualla == * Rehabilitation International * RI Finnish Committee, Rifi Luokka:Kuntoutus Luokka:Vammaisuus Luokka:Ihmisoikeusjärjestöt
The J. Geils Band

The J. Geils Band oli yhdysvaltalainen vuonna 1967 muodostettu rockyhtye. Yhtyettä johti vuonna 2017 edesmennyt kitaristi J. Geils. Se aloitti rhythm and blues -vaikutteisella blues rockilla, mutta siirtyi 1980-luvulla enemmän uuden aallon suuntaan. The J. Geils Band hajosi 1985, mutta yhtye esiintyi sen jälkeenkin yhdessä useasti. Kitaristi J. Geils, basisti Danny Klein ja harpisti Magic Dick soittivat yhdessä akustisena bluestriona 1960-luvun puolivälissä. Rumpali Stephen Jo Bladd ja laulaja Peter Wolf liittyivät yhtyeeseen 1967. Kosketinsoittaja Seth Justman liittyi yhtyeeseen 1968, ja yhtye sai levytyssopimuksen Atlantic Recordsille 1970. The J. Geils Band oli paikallisesti suosittu ja sai muun muassa Rolling Stone -lehdeltä positiivisia arvioita. The J. Geils Band jätti Atlanticin 1978 ja siirtyi EMIlle. Yhtyeen suurin menestys oli vuonna 1981 julkaistu Freeze Frame. Albumilta julkaistu single ”Centerfold” oli kuusi viikkoa Yhdysvaltain listojen kärjessä. Freeze Framea seurannut vuoden 1982 konserttitaltiointi Showtime! myi myös kultaa. Vaikka yhtyeen suosio oli huipussaan, yhtyeessä oli sisäisiä ristiriitoja, erityisesti säveltäjien Justmanin ja Wolfin välillä. Kun yhtye oli kieltäytynyt soittamasta Wolfin uutta materiaalia, hän jätti yhtyeen 1983. Wolfin lähdön jälkeen 1984 julkaistu You’re Gettin’ Even While I’m Gettin’ Odd ei menestynyt, ja yhtye hajosi vuonna 1985. J. Geils jätti yhtyeen vuonna 2012. == Jäsenet == thumb|400px|J. Geils Band vuonna 1973. ;Nykyiset jäsenet * Magic-Dick - huuliharppu, trumpetti, harmoni (1967-1985, 1999, 2005, 2006, 2009-) * Danny Klein - basso (1967-1985, 1999, 2005, 2006, 2009-) * Seth Justman - koskettimet, laulu (1968-1985, 1999, 2005, 2006, 2009-) * Peter Wolf - laulu (1967-1983, 1999, 2005, 2006, 2009-) ;Entiset jäsenet * J. Geils - kitara (1967-1985, 1999, 2005, 2006, 2009-2012) * Stephen Bladd - lyömäsoittimet, rummut, laulu (1967-1985, 2006) * Harold Stone - koskettimet (1966-1967) ;Kiertuejäsenet * Sim Cain - rummut (1999) * Marty Richards - rummut (2005, 2009-2011) * Duke Levine - kitara (2011-) * Kevin Barry - kitara (2012-) * Tom Arey - rummut, lyömäsoittimet (2012-) * Andricka Hall - taustalaulu (1999, 2010-) * Catherine Russell - taustalaulu (1999) * Nichelle Tillman - taustalaulu (2010-) * Mitch Chakour - taustalaulu (2009-2010) == Diskografia == === Albumit === *The J. Geils Band (1970) *The Morning After (1971) *"Live" Full House (live)(1972) *Bloodshot (1973) *Ladies Invited (1973) *Nightmares...and Other Tales from the Vinyl Jungle (1974) *Hotline (1975) *Blow Your Face Out (live)(1976) *Monkey Island (albumi) (1977) *Sanctuary (1978) *Love Stinks (1980) *Freeze Frame (1981) *Showtime! (live) (1982) *You're Gettin' Even While I'm Gettin' Odd (1984) === Kokoelmat === *Best of the J. Geils Band (1979) *Flashback: The Best of The J. Geils Band (1985) *Flamethrower (1986) *Anthology: Houseparty (1993) *Looking for a Love (1997) *Best of the J. Geils Band (2006) == Lähteet == Luokka:Yhdysvaltalaiset rockyhtyeet
Allardt

Allardt on ainakin seuraavien henkilöiden sukunimi: *Anders Allardt (1855–1942), kirjailija ja historioitsija *Erik Allardt (1925–2020), sosiologian professori ja akateemikko *Karin Allardt-Ekelund (1895–1990), kirjallisuushistorioitsija ja pedagogi
Musiikkivuosi 2013

Musiikkivuosi 2013 käsittelee vuoden 2013 tärkeitä musiikkitapahtumia, uutisia ja julkistuksia. == Tapahtumia == * Kuubalaistaustainen ranskalainen duo Ibeyi perustettiin == Julkaisuja == * Black Sabbath julkaisi kesällä uuden albumin 18 vuoden tauon jälkeen. * Deep Purple julkaisi Now What?! -albumin huhtikuussa. * Elton Johnin ja Bernie Taupinin uusi albumi The Diving Board julkaistiin alkuvuodesta. * HIM julkaisi Tears on Tape -albumin huhtikuussa. * Lady Gagan uusi albumi ARTPOP julkaistiin marraskuun 11. päivä. * Tanskalainen rock-yhtye Volbeat julkaisi viidennen studioalbuminsa Outlaw Gentlemen & Shady Ladies huhtikuussa * Lordi julkaisi To Beast Or Not To Beast -albumin maaliskuussa. * Ylvis julkaisi kappaleen "The Fox (What Does the Fox Say?)", joka on maailman suosituimpia. * Cheek julkaisi menestyneen albuminsa Kuka muu muka syyskuussa; albumi saavutti kolmessa päivässä tuplaplatinaan oikeuttavan 40 000 kappaleen rajan. * Robin julkaisi nelinkertaista platinaa vuoden 2013 loppuun mennessä myyneen Boom Kah -albumin lokakuussa. * Amorphis julkaisi yhdennentoista studioalbuminsa Cirklen huhtikuussa. * Tarja Turunen julkaisi toukokuussa soolouransa neljännen studioalbumin, Colours in the Dark. * Suvi Teräsniska julkaisi helmikuussa Yö-yhtyeen kappaleita sisältävän Hän tanssi kanssa enkeleiden -levyn. * Antti Tuisku julkaisi toukokuussa yhdeksännen studioalbuminsa, Toisenlainen tie, joka myi jo ensimmäisen viikon aikana kultaa. * Jenni Vartiainen julkaisi lokakuussa Terra-albumin, joka saavutti kolmessa päivässä tuplaplatinaan vaadittavan rajan myyden tuossa ajassa 50 000 kappaletta. * Beyoncé julkaisi viidennen studioalbuminsa BEYONCÉ joulukuun 13 päivänä ilman promootiota, joka myi ensimmäisen kolmen tunnin aikana n. 80 000 kappaletta ja ensimmäisen 24 tunnin aikana 430 000 kappaletta. ==Kilpailut== * 14.–18. toukokuuta Eurovision laulukilpailu 2013 järjestettiin Malmössä, Ruotsissa. * Idolsin seitsemäs tuotantokausi järjestettiin Suomessa. * Uuden Musiikin Kilpailu 2013 Luokka:Musiikkivuodet Luokka:Vuoden 2013 musiikki
Kirsty MacColl

Kirsty MacColl () oli brittiläinen laulaja-lauluntekijä. Hänet tunnetaan muun muassa duetostaan Shane MacGowanin kanssa The Poguesin kappaleessa ”Fairytale of New York”. == Elämä ja ura == Kirsty MacCollin vanhemmat olivat folkmuusikko Ewan MacColl ja tanssija-koreografi Jean Newlove, joskin Kirstyn syntyessä hänen isänsä oli jo mennyt uusiin naimisiin. Hän vietti lapsuutensa äitinsä kanssa Croydonissa, Etelä-Lontoossa. Vuonna 1978 MacColl lauloi Mandy Doubt -taiteilijanimellä punkyhtyeessä Drug Addix kiinnittäen Stiff Records -levy-yhtiön huomion. Hän pääsi levyttämään debyyttisinglensä, kesäkuussa 1979 ilmestyneen ”They Don’t Know’n”. Single ei menestynyt, mutta muutamaa vuotta myöhemmin kappale saavutti suosiota Tracey Ullmanin coveroimana. MacCollin ensimmäinen menestys oli vuonna 1981 julkaistu ”There’s a Guy Works Down the Chip Shop Swears He’s Elvis”, joka sijoittui Britannian singlelistan kahdenkymmenen parhaan joukkoon. Seuraava menestys oli vuonna 1985 ilmestynyt cover Billy Braggin kappaleesta ”A New England”. MacColl esiintyi myös taustalaulajana useilla puolisonsa Steve Lillywhiten tuottamilla levyillä muun muassa Simple Mindsilta, The Smithsiltä ja Talking Headsiltä. Lillywhiten kautta MacColl päätyi myös ”Fairytale of New Yorkin” laulajaksi. Kappaleesta on tullut moderni jouluklassikko. MacColl ja Lillywhite erosivat 1990-luvun puolivälissä. MacCollin viimeiseksi julkaisuksi jäi vuonna 2000 ilmestynyt kriitikoiden kehuma albumi Tropical Brainstorm, joka sisältää vaikutteita Etelä-Amerikan ja Karibian musiikkityyleistä. == Kuolema == Joulukuussa 2000 MacColl lomaili Cozumelin saarella Meksikossa kahden poikansa kanssa. Sukellusretkellä Chankanaabin koralliriutalla pikavene ajoi hänen ylitseen tappaen hänet välittömästi. Sukeltajille rauhoitetulle alueelle tunkeutunut vene kuului miljonääri Guillermo González Novalle, joka oli perheensä kanssa veneessä turman sattuessa. Jälkeenpäin turmahetken kuljettajaksi esitettiin kuitenkin apupoika José Cen Yam. MacCollin äidin johtama ja useiden julkisuuden henkilöiden tukema Justice for Kirsty -kampanja ajoi vuosien ajan tapauksen kunnollista tutkintaa kiinnittäen huomiota lukuisiin epäselvyyksiin ja laiminlyönteihin. José Cen Yamin – joka ei ollut koskaan aiemmin ohjannut venettä – uskottiin ottaneen syyn harteilleen ja veneen kuljettajana olleen tosiasiassa joku muu. Kampanja lakkautettiin vuonna 2009 Meksikon viranomaisten suljettua tutkinnan. == Diskografia == * * * * * == Lähteet == == Aiheesta muualla == * Justice for Kirsty -kampanjan verkkosivut === Kirjallisuutta === * * Luokka:Englantilaiset muusikot Luokka:Brittiläiset laulaja-lauluntekijät Luokka:Vuonna 1959 syntyneet Luokka:Vuonna 2000 kuolleet
Martti Lappi-Seppälä

Martti Lappi-Seppälä (vuoteen 1915 Seppälä; 14. helmikuuta 1900 Savonlinna – 25. elokuuta 1987 HelsinkiKuolleita (maksullinen artikkeli) Helsingin Sanomat 5.9.1987, HS Aikakone. Viitattu 3.5.2018.) oli Metsähallituksen ylijohtaja 1945–1967 ja väitellyt maatalous- ja metsätieteiden tohtoriksi. Hän sai professorin arvon 1965.Facta 2001, 9. osa, palsta 626. WSOY Lappi-Seppälän vanhemmat olivat liikemies Juho Lappi-Seppälä (Seppälä) ja Aleksandra Karoliina Sundell ja puoliso vuodesta 1925 Aili Maria Fahler. Hän tuli ylioppilaaksi Vaasan suomalaisesta lyseosta 1917 ja suoritti metsänhoitotutkinnon 1920, samana vuonna hänestä tuli metsäkonduktööri. Filosofian kandidaatiksi Lappi-Seppälä valmistui 1924 ja maatalous- ja metsätieteiden tohtoriksi hän väitteli 1930 aiheesta Untersuchungen über die Entwicklung gleichaltriger Mischbestände aus Kiefer und Birke. Lappi-Seppälä toimi ensin sekä opettajana että assistenttina, Evon metsäkoulun johtaja hän oli 1930–1933. Sen jälkeen Hän työskenteli Metsähallituksen osastopäällikkönä ja metsäneuvoksena 1933–1943 sekä vakuutusyhtiö Metsäpalon toimitusjohtajana 1943–1945. Metsähallituksen ylijohtajaksi Lappi-Seppälä nimitettiin vuoden 1945 alusta. Lappi-Seppälällä oli useita luottamustehtäviä alansa järjestöissä, yhdistyksissä ja seuroissa, mutta myös erilaisissa komiteoissa ja neuvottelukunnissa. Hän oli muun muassa Suomen Metsätieteellisen Seuran ja vuosina 1941–1950 Suomen Metsäyhdistyksen puheenjohtaja sekä 1966–1968 Pohjoismaisen metsäunionin presidentti. == Lähteet == Luokka:Suomalaiset metsätieteilijät Luokka: Suomalaiset metsänhoitajat Luokka: Valtionlaitosten johtajat Luokka:Suomalaiset professorin arvonimen saaneet Luokka:Vuonna 1900 syntyneet Luokka:Vuonna 1987 kuolleet
Taivalkosken kirkonkylä

pienoiskuva|Taivalkosken nykyinen kirkko. pienoiskuva|Jalavan kauppa. Taivalkosken kirkonkylä on Taivalkosken kunnan keskustaajama. Keskustaajama sijaitsee Iijoen varressa valtatien 20 varrella, noin 155 kilometriä Oulusta koilliseen. Kuusamosta matkaa on noin 65 kilometriä. Taajamassa asui vuoden 2014 lopussa 1 945 asukasta. Taivalkosken kirkonkylälle rakennettiin 1800-luvulla saha, jonka myötä asukkaiden määrä kasvoi. Vuonna 1877 päätettiin siirtää Jokijärveltä Taivalkosken ensimmäinen kirkko kirkonkylään. Kirkko oli käytössä vuoteen 1925, jolloin se paloi salamaniskusta. Uusi kirkko valmistui vuonna 1933. Kirkonkylältä löytyy taivalkoskelaisten keskeisimmät palvelut. Kirkonkylällä sijaitsee muun muassa Suomen vanhin edelleen toiminnassa oleva kauppa Jalavan kauppa, joka on toiminut nykyisellä paikallaan vuodesta 1883. Kirkonkylän pohjoispuolella sijaitsee lakkautettu Taivalkosken rautatieasema, joka oli Paltamon Kontiomäeltä lähtevän Ämmänsaaren-Taivalkosken-radan pohjoisin asema. Kirkonkylältä lähtevät tieyhteydet Pudasjärvelle, Kuusamoon, Posiolle, Jokijärven kylään sekä Puolangalle. Talonpojantien ja valtatien 20 risteyksestä lähtevä seututie 800 on Suomen pisin seututie, joka kulkee Metsäkylän, Näljängän ja Joukokylän kautta Puolangan kirkonkylälle, josta se etenee Vaalan, Siikalatvan ja Haapaveden kautta Ylivieskaan. ==Lähteet== Luokka:Taivalkosken kylät Luokka:Suomen kirkonkylät Luokka:Suomen kuntakeskukset Luokka:Pohjois-Pohjanmaan maakunnan taajamat
Pohjoismainen kirjasto (Ateena)

Pohjoismainen kirjasto (, ) on yksi Ateenassa, Kreikassa toimivista kansainvälisistä tieteellisistä kirjastoista. Kirjasto perustettiin vuonna 1995. Sitä ylläpitävät yhdessä Ateenassa toimivat pohjoismaiset instituutit eli Norjan Ateenan-instituutti, Ruotsin Ateenan-instituutti, Suomen Ateenan- instituutti ja Tanskan Ateenan-instituutti. Kirjasto palvelee ennen kaikkea pohjoismaisia tutkijoita ja opiskelijoita, mutta on myös muiden arkeologisten instituuttien jäsenten käytössä. Kirjaston kokoelmiin kuuluu noin teosta antiikintutkimuksen alalta, erityisesti klassillisen arkeologian ja Kreikan historian aloilta. Kirjasto sijaitsee Makrygiánnin kaupunginosassa Suomen ja Ruotsin instituuttien välittömässä läheisyydessä. == Lähteet == == Aiheesta muualla == * The Nordic Library at Athens Luokka:Erikoiskirjastot Luokka:Klassillinen arkeologia Luokka:Kreikan kirjastot Luokka:Makrygiánni Luokka:Pohjoismainen kulttuuri
Super Collider

Super Collider on yhdysvaltalaisen thrash metal -yhtye Megadethin neljästoista studioalbumi. Albumin tuottivat yhtyeen edellisen studioalbumin Thirteen tapaisesti Johnny K ja yhtyeen laulaja ja kitaristi Dave Mustaine, ja albumi julkaisi 4. kesäkuuta 2013 Mustainen levy-yhtiö Tradecraft. Super Collider on ensimmäinen Tradecraftin julkaisema Megadethin albumi yhtyeen jätettyä Roadrunner Recordsin. Ilmestyessään albumi sijoittui ensimmäisellä listaviikollaan Suomen virallisen listan sijalle 4. Albumin kansikuva on korkeakontrastinen versio CERNin Sveitsissä sijaitsevasta suuresta hadronitörmäyttimestä. == Kappaleet == Kaikki kappaleet kirjoittanut Dave Mustaine, ellei toisin mainittu. # # # # # # # # # # # === Bonuskappaleet === # * # # == Kokoonpano == * Dave Mustaine – soolo-, rytmikitara, laulu * Chris Broderick – soolo-, rytmikitara * David Ellefson – basso * Shawn Drover – rummut == Arvostelut == * Metacritic: 41/100Metacritic aggregate * Allmusic: Allmusic review * Blabbermouth: 7.5/10Blabbermouth * Imperiumi.net: Imperiumi.net * Kaaoszine.fi: 6/10Kaaoszine * Soundi: Soundi * V2.fi: Megadeth: Super Collider Viitattu 9.12.2022. == Lähteet == == Aiheesta muualla == * * Luokka:Vuoden 2013 albumit Luokka:Megadethin albumit
Sakari Lappi-Seppälä

Lauri Sakari Lappi-Seppälä (4. maaliskuuta 1920 Vaasa – 14. heinäkuuta 1966 Helsinki) oli suomalainen tiedottajaTiedottajat ryNorssin historia : Saksan vapaaehtoiset 1941-1943Helsingin Norssin matrikkeli 1867-1992, numero 3707 Lappi-Seppälän vanhemmat olivat jääkäri ja liikemies Lauri Lappi-Seppälä ent. Seppälä (1894-1935) ja Siiri Elina Lehikoinen (1897-1968). Hän oli mukana suomalaisissa SS-joukoissa.Jussi Jalosen blogi, käsittelee tv-dokumenttia Hitlerin kätyrit Sotien jälkeen hän toimi Kansanhuoltoministeriössä tiedotussihteerinä, Hotelli Tornin mainospäällikkönä ja Torni-lehden toimitussihteerinä.Kansanhuoltoministeriö 1.7.47. Lappi-Seppälä lähetettiin takaisin Suomeen vakoiluepäilysten vuoksi vuonna 1942. Teoksessa Haudat Dnjeprin varrella: SS-miehen päiväkirjan lehtiä hän kertoo kokemuksistaan SS- joukoissa. Valpon mukaan eräs suomalainen SS-ryhmä suunnitteli vuonna 1946 kostoa kirjan paljastuksien vuoksi.Anu Vertanen, Rintamalta Ratakadulle (pro gradu) == Julkaisuja == *Haudat Dnjeprin varrella: SS-miehen päiväkirjan lehtiä. Kirjapaino Aa 1945. *Mainostajan T-opas (useita tekijöitä) Mantereen kirja, 1949. *Piippukirja. Hotelli Torni, 1964 == Lähteet == == Aiheesta muualla == *Piipunpolton mestaruuskisat, Elävä arkisto * Sakari Lappi-Seppälä : Ahvenanmaa - lintuparatiisi, Helsingin Sanomat, 16.01.1938, nro 14, s. 33, Kansalliskirjaston digitaaliset aineistot Luokka:Suomalaiset SS-sotilaat‎ Luokka:Vuonna 1920 syntyneet Luokka:Vuonna 1966 kuolleet
Harmaahuppurastas

Harmaahuppurastas (Turdus rubrocanus) on rastaiden heimoon kuuluva varpuslintu. ==Levinneisyys== Harmaahuppurastasta tavataan Afganistanin itäosista Himalajalle ja Kiinan keskosiin ja Thaimaahan asti. Lajin kannan kokoa ei tiedetä, mutta sitä on kuvattu Pakistanissa paikallisesti yleiseksi, Kiinassa yleiseksi ja harvinaisesta yleiseksi Myanmarissa ja Pohjois- Thaimaassa. Laji on luokiteltu elinvoimaiseksi. ==Lähteet== Luokka:Rastaat
Japaninhuppurastas

Japaninhuppurastas (Turdus celaenops) on rastaiden heimoon kuuluva varpuslintu. ==Tuntomerkit== Japaninhuppurastas on 23 cm pitkä. Koiraalla on musta pää ja rinnan yläosa, oranssinpunainen rinnan alaosa ja kyljet sekä valkoinen vatsa. Selkäpuoli on tummanruskea. Naaraalla on ruskea pää ja valkoinen kurkku, jossa on mustia viiruja. ==Levinneisyys== Japaninhuppurastasta tavataan kotoperäisenä Japanissa. Lajia esiintyy pääasiassa Izusaarilla, mutta osa kannasta muuttaa talveksi Honshuun ja Shikokulle. Lajia tavataan harvinaisena myös Yakushiman ja Tokaran saarilla. Japaninhuppurastaskannan kooksi arvioidaan 3 500–15 000 yksilöä. Laji on luokiteltu vaarantuneeksi ja sen suurimpia uhkia ovat pesiä ryöstävät siperiankärppä ja paksunokkavaris sekä kissat. ==Lähteet== Luokka:Rastaat Luokka:Uhanalaiset linnut
Väinö Seiro

Väinö Ilmari Seiro, vuoteen 1928 SnellmanFacta 2001, WSOY 1985, 14. osa, palsta 543 (29. tammikuuta 1895 Kuopio – 29. marraskuuta 1968 HelsinkiVäinö Seiro, Elämäkerta, Duodecim 2/1969) oli suomalainen lääkäri ja professori. ==Henkilöhistoria== Seiron vanhemmat olivat kauppias Aleksius Snellman ja Ada Vilhelmiina Lindell ja puoliso vuodesta 1924 Eva Lovisa Forsman, professori Jaakko Forsmanin tytär. Seiro tuli ylioppilaaksi Käkisalmen suomalaisesta yhteiskoulusta ja valmistui lääketieteen lisensiaatiksi 1924. Lääketieteen ja kirurgian tohtoriksi hän väitteli 1928. Seiro oli Viipurin lääninsairaalan ylilääkäri 1938–1940, Helsingin yleisen sairaalan II kirurgisen osaston apulaisylilääkäri 1941–1945, Helsingin yliopiston kirurgian dosentti 1933–1946 ja professori 1946–1963Otavan Iso tietosanakirja, Otava 1966, osa 7, palsta 1230 sekä Helsingin diakonissalaitoksen sairaalan kirurgisen osaston johtava lääkäri 1956–1964.Facta, 8. osa, artikkeli Seiro, Väinö Myöhempinä vuosinaan Seiro profiloitui erityisesti vatsakirurgiksi, mutta oli 1930-luvulla kiinnostunut myös neurokirurgiasta ja ortopediasta. Seiro toimi talvisodassa 11. Sotasairaalan päällikkölääkärinä ja jatkosodassa mm. Kangasalla, Kajaanissa ja Jyväskylässä sijainneiden sotasairaaloiden johtajalääkärinä ja johtavana kirurgina. ==Fiktiossa== Seiro esiintyy Mauri Sariolan teoksessa Ei loitsu eikä rukous kirurgian professorina, jota nuoret kandidaatit suorastaan palvovat. Kirjailija käyttää hänestä nimeä Sara. ==Lähteet== Luokka:Suomalaiset kirurgit Luokka:Helsingin yliopiston professorit Luokka:Suomalaiset professorit Luokka:Vuonna 1895 syntyneet Luokka:Vuonna 1968 kuolleet
Taigapäästäinen

Taigapäästäinen (Sorex sinalis) on kiinalainen päästäislaji. == Levinneisyys == Taigapäästäistä esiintyy Kiinassa Gansun Shaanxin ja Sichuanin maakunnissa. Lajin populaation koosta ja mahdollisista uhkista ei ole tietoa. == Elinympäristö == Taigapäästäinen elää kivisillä ja sammaleisilla vuorenhuipuilla 2 700–3 000 metrin korkeudessa. == Lähteet == Luokka:Päästäiset
Erinaceus roumanicus

Erinaceus roumanicus on siililaji. Se on aiemmin luokiteltu siilin (Erinaceus europaeus) ja idänsiilin (Erinaceus concolor) alalajiksi. ==Levinneisyys== Erinaceus roumanicusin levinneisyysalue ulottuu Itävallasta ja Puolasta pitkälle Venäjälle ja Kazakstaniin. Etelässä sitä tavataan Kreetalla ja pohjoisessa Virossa asti. Laji on yleinen koko esiintymisalueellaan ja se on luokiteltu elinvoimaiseksi. ==Elinympäristö== Erinaceus roumanicus elää maatalousalueilla, puistoissa ja puutarhoissa sekä kaupungeissa että maaseudulla. ==Lähteet== Luokka:Siilit
Dax McCarty

Michael Dax McCarty (s. 30. huhtikuuta 1987 Winter Park, Florida, Yhdysvallat) on yhdysvaltalainen jalkapalloilija, joka edustaa Yhdysvaltain pääsarjassa pelaavaa New York Red Bullsia, sekä Yhdysvaltain jalkapallomaajoukkuetta. == Ura == Pelasi uransa alkupuoliskolla yliopistoseura North Carolina Tar Heelsissä sekä korkeimman amatööritasosarjan USL Premier Development Leaguen Ajax Orlando Prospectsissä. Vuonna 2006 hän siirtyi FC Dallasiin, kun seura varasi hänet MLS:n ensimmäisellä varauskierroksella. Hän teki Major League Soccer-debyyttinsä 1. heinäkuuta 2006 Chivasia vastaan. Seuraavalla kaudella 2007 hän oli ensimmäistä kertaa seurassa avauksessa 12. huhtikuuta ottelussa Los Angeles Galaxya vastaan, ja teki myös ensimmäisen maalinsa samaa seuraa vastaan 23. syyskuuta 2007. Kaudella hän pelasi yhteensä 25 ottelua ja teki yhden maalin. Seuraavalla kaudella loukkaantuminen vähensi hänen ottelumääräänsä, kun hän pelasi vain 17 ottelua, joista vain kahdeksassa oli avauksessa. Kaudella 2009 hän pelasi 28 ottelua, joissa teki kolme maalia sekä syötti kuusi. Kaudella 2010 hän pelasi 21 ottelua ja teki yhden maalin. Kaudeksi 2011 hän siirtyi DC Unitediin, jossa pelasi 13 ottelua ennen kuin hän siirtyi kesken kauden New York Red Bullsiin vaihtokaupassa, jossa toiseen suuntaan siirtyi Dwayne De RosarioRed Bulls deal De Rosario to DC for McCarty in stunner mlssoccer.com Viitattu 3.5.2013.. Red Bullsissa hän pelasi loppukauden aikana 16 ottelua, joissa syötti neljä maalia. Ensimmäisellä kokonaisella kaudellaan New York Red Bullsissa hän pelasi kauden 34:stä mahdollisesta ottelusta 33, ja jakoi uransa suurimman maalimäärän 3, sekä syötti niitä myös kolme. == Maajoukkueura == Pelasi ensimmäisen maajoukkueottelunsa ystävyysottelussa Slovakiaa vastaan 14. marraskuuta 2009 sekä pelasi toisen ottelun neljä päivää myöhemmin Tanskaa vastaan. Hän on 2. toukokuuta 2013 mennessä pelannut viisi maaotteluaProfiili transfermarkt.co.uk-sivulla transfermarkt.co.uk Viitattu 3.5.2013.. == Saavutukset == *MLS:n itäisen konferenssin voitto: 2010 == Aiheesta muualla == Dax McCarty newyorkredbulls-sivulla == Lähteet == Luokka:Yhdysvaltalaiset jalkapalloilijat Luokka:Elävät henkilöt Luokka:Vuonna 1987 syntyneet
Baseballin Euroopan-mestaruuskilpailut 1995

Baseballin Euroopan-mestaruuskilpailut pelattiin Haarlemissa 7. - 16\. heinäkuuta 1995. Mestaruuden voitti isäntäjoukkue Alankomaat. ==Alkulohkot== ===Lohko A=== joukkue Ot. V H AVG 4 4 0 1.000 23-3 - - 10-0 4 3 1 .750 - 4-0 - 11-2 4 2 2 .500 8-15 - 11-3 - 4 1 3 .250 3-11 2-8 - - 4 0 4 .000 - - 5-17 1-11 ===Lohko B=== joukkue Ot. V H AVG 4 4 0 1.000 6-3 - - 17-1 4 3 1 .750 - - 15-4 7-4 4 2 2 .500 1-15 3-12 - - 4 1 3 .250 0-11 - 7-13 - 4 0 4 .000 - - 0-18 0-14 ==Loppusarja C== joukkue Ot. V H AVG 3 3 0 1.000 - - 13-2 3 2 1 .667 9-12 10-0 - 3 1 2 .333 - - 12-3 3 0 3 .000 - - - Alkulohkoissa pelatut keskinäiset ottelut laskettiin mukaan loppusarjan taulukkoon. ==Loppusarja D== sijat 5-10 joukkue Ot. V H AVG 5 5 0 1.000 - 10-7 - - - 5 4 1 .800 2-18 - 7-4 - - 5 3 2 .600 - - - 17-5 - 5 2 3 .400 - - 3-5 - 8-0 5 1 4 .200 - 1-12 - - 11-10 5 0 5 .000 2-23 - - - - Alkulohkoissa pelatut keskinäiset ottelut laskettiin mukaan loppusarjan taulukkoon. ==Mitaliottelut== Mitaliotteluihin huomioitiin mukaan aiemmilla kierroksilla pelatut keskinäiset ottelut. Italia ja Belgia aloittivat ottelusarjat 1-0 -johtotilanteesta. ===Pronssiottelut=== Espanja – Ranska Espanja Belgia 6–8 Belgia Espanja 11–14 Espanja Belgia 15–11 Belgia Espanja 8–6 Belgialle pronssia otteluvoitoin 3-2. ===Loppuottelut=== Alankomaat – Italia Italia Alankomaat 7–13 Alankomaat Italia 13–10 Italia Alankomaat 4–7 Alankomaat Euroopan-mestari otteluvoitoin 3-1. ==Lopulliset sijoitukset== Sija Joukkue Vo Häv Kultaa 8 1 Hopeaa 6 3 Pronssia 6 4 4 5 5 5 5 2 6 4 3 7 3 4 8 2 5 9 1 6 10 0 7 Euroopan mestari 1995 Alankomaat 15\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Johnny Balentina Paras syöttäjä (ERA) Carlos Ros Paras syöttäjä (W-L) Frank Mathijs Paras lyöjä Johnny Balentina ==Lähteet== * http://home.wanadoo.nl/hwede/stats95/ek95/index.html 1995 Luokka:Vuoden 1995 baseball Luokka:Alankomaiden baseball Luokka:Pohjois-Hollanti
Nassau William Senior

Nassau William Senior (1790–1864) oli brittiläinen taloustieteilijä. Hän oli Oxfordin yliopiston professori 1825–1830 ja 1847–1852. Hän edisti Britannian köyhäinhoidon uudistuksia. Hänet tunnetaan siitä, että hän on esittänyt palkkavarantoteorian (vertaa: palkkateoria) ja pääoman muodostumista selittävän pidättymis- eli abstinenssiteorian.Otavan Iso tietosanakirja, Otava 1966, osa 7, palsta 1284 ==Julkaisuja== *An outline of the Science of Political Economy, 1836 *Historical and Philosophical Essays, 1865 ==Lähteet== Luokka:Brittiläiset taloustieteilijät Luokka:Brittiläiset professorit Luokka:Oxfordin yliopiston professorit Luokka:Vuonna 1790 syntyneet Luokka:Vuonna 1864 kuolleet
Abstinenssiteoria

Abstinenssiteoria on klassisessa kansantaloustieteessä korkoon liittyvä teoria. Teorian on kehittänyt Nassau William Senior.Otavan Iso tietosanakirja, Otava 1966, osa 7, palsta 1284 Teorian mukaan lainattava raha on pois kulutuksesta, mikä tarkoittaa, että pidättymällä kuluttamasta rahaa saatu korko tekee mahdolliseksi tarjota lainan tarvitsijalle rahoitusta.EconomyProfessor.com, Retrieved 2008-05-29 ==Lähteet== ==Aiheesta muualla== *Nassau William Senior, Nordisk familjebok Luokka:Korko
Asetyylikysteiini

Asetyylikysteiini, myös N-asetyylikysteiini tai tarkemmin N-asetyyli-L- kysteiini, on aminohappo, joka on luonnossa yleisen kysteiinin johdos. Sillä on eräitä farmakologisia ominaisuuksia, joiden vuoksi sillä on lääkinnällistä käyttöä. Sen IUPAC-nimistökoodin mukainen nimi on 2-asetamido-3-sulfanyylipropaanihappo. Asetyylikysteiiniä käytetään limaa irrottavana yskänlääkkeenä. Sen mekanismia ei täsmällisesti tunneta, mutta se katkoo sitkeän liman disulfidisidoksia ainakin hengitettynä. Se on kuitenkin käytössä veteen sekoitettavina poretabletteina, joiden kauppanimiä ovat Suomessa Mucomyst, Meditus ja Bisolaclar. Aine imeytyy nopeasti suolistossa, ja sen biologinen hyötyosuus on vajaa kymmenen prosenttia. Asetyylikysteiiniä käytetään myös kystisen fibroosin hoidossa limaisuutta vastaan. Myös muilla kysteiinijohdoksilla, kuten karbokysteiinillä, on samantapainen limaa pilkkova ominaisuus. Asetyylikysteiiniä käytetään lääkkeenä myös akuutissa parasetamolimyrkytyksessä spesifisenä antidoottina eli niin sanottuna vastamyrkkynä suojaamaan maksaa pysyvältä vaurioitumiselta. Tällöin lääke annetaan suonensisäisesti. Samaa tarkoitusta palvelee sen käyttö muun muassa valkokärpässieni- ja nääpikkämyrkytyksissä. == Lähteet == == Aiheesta muualla == *Terhi Ahola ja Risto Lapatto: N-asetyylikysteiini: uusia käyttömahdollisuuksia vanhalle aineelle, Lääketieteellinen Aikakauskirja Duodecim, 1999;115(4):375 *PubChem: Acetylcysteine *DrugBank: Acetylcysteine *Kyoto Encyclopedia of Genes and Genomes (KEGG): Acetylcysteine *ChemBlink: N-Acetyl-cysteine Luokka:Aminohapot Luokka:Yskänlääkkeet Luokka:Vastamyrkyt Luokka:WHO:n tärkeimmät lääkkeet Luokka:Asetamidit
Baseballin Euroopan-mestaruuskilpailut 1993

Baseballin Euroopan mestaruuskilpailut 1993 pelattiin Ruotsissa 9. - 18. heinäkuuta. Turnaukseen osallistui kahdeksan joukkuetta, jotka jaettiin kahteen alkulohkoon. ==Alkulohkot== ===Lohko A=== joukkue Ot. V H AVG 3 3 0 1.000 15-5 14-1 11-0 3 2 1 .667 - 21-18 10-4 3 1 2 .333 - - 10-9 3 0 3 .000 - - - ===Lohko B=== joukkue Ot. V H AVG 3 3 0 1.000 12-5 9-1 6-2 3 2 1 .667 - 11-1 19-5 3 1 2 .333 - - 17-6 3 0 3 .000 - - - ==Jatkosarjat== ===Ylempi jatkosarja=== Välierät Italia Ruotsi 8–5 Ranska Alankomaat 2–10 Italia ja Alankomaat loppuottelusarjaan. Ruotsi ja Ranska ottelevat pronssista. ===Alempi jatkosarja=== joukkue Ot. V H AVG 6 5 1 .833 5-9 11-4 -1 6 3 3 .500 3-12 -1 3-1 6 3 3 .500 3-13 4-9 9-8 6 1 5 .167 5-8 11-8 1-4 1 Alkusarjassa pelattu keskinäinen ottelu laskettu mukaan loppusarjan taulukkoon. ==Mitaliottelut== ===Pronssiottelut=== Ruotsi – Ranska Ruotsi Ranska 5–6 Ranska Ruotsi 2–3 Ruotsi Ranska 11–9 Ranska Ruotsi 4–7 Ruotsi Ranska 5–14 Ruotsille pronssia otteluvoitoin 3-2. ===Loppuottelut=== Alankomaat – Italia Italia Alankomaat 1–7 Alankomaat Italia 7–2 Italia Alankomaat 2–11 Alankomaat Italia 7–21 Italia Alankomaat 0–11 Alankomaat Euroopan-mestari otteluvoitoin 4-1. ==Lopulliset sijoitukset== Sija Joukkue Vo Häv Kultaa 8 1 Hopeaa 5 4 Pronssia 5 4 4 4 5 5 5 3 6 3 5 7 3 5 8 1 7 Euroopan mestari 1993 Alankomaat 14\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Marcel Joost Paras syöttäjä Patrick Klerx Paras lyöjä Johan Hasselström ==Lähteet== * Josh Chetwynd: Baseball in Europe (ISBN 978-0-7864-3724-5), sivut 249-250. 1993 Luokka:Vuoden 1993 baseball Luokka:Tukholman urheilutapahtumat
New Grass Revival

New Grass Revival oli yhdysvaltalainen countrymusiikkiyhtye, joka uudisti perinteistä bluegrass-musiikkia tuomalla siihen elementtejä rockista, jazzista ja bluesista. == Diskografia == *1972 The Arrival of the New Grass Revival Starday Records * 1975 Fly Through the Country Flying Fish *1976 When the Storm Is Over *1977 Too Late to Turn Back Now Flying Fish * 1979 Barren County Flying Fish *1981 Commonwealth Flying Fish *1984 Live Sugar Hill * 1984 On the Boulevard Sugar Hill *1986 New Grass Revival Southern Music Di… *1987 Hold to a Dream Capitol *1989 Friday Night in America Southern Music Di… *1994 Today's Bluegrass == Lähteet == Luokka:Yhdysvaltalaiset country-yhtyeet
Turun TES-TV

Turun TES-TV oli Turussa ja sen lähialueilla näkynyt tv-kanava. Se lähetti ohjelmia vuosien 1956 ja 1959 välillä Tekniikan edistämissäätiön toimiluvalla. Kyseessä oli Suomen toinen säännöllisesti lähettänyt tv-kanava, ja lähetykset näkyivät Naantalissa ja Paraisilla asti. Ohjelmia nähtiin kahdesti viikossa, ja ne käsittivät näkyvyysalueen uutisaiheita, visailuja ja haastatteluja. == Alkuvaiheet == Ensimmäiset televisiolähetykset nähtiin Turussa syyskuussa 1954, jolloin Maariankadulla sijainneessa myymälässä saattoi seurata kaapelitelevisiolähetystä yläkertaan rakennetusta mallikeittiöstä. Helsingissä alettiin suunnitella ensimmäisiä tv-lähetyksiä, mutta myös Turussa oltiin kiinnostuneita niiden aloittamisesta. Turun Radioseura lähetti edustajansa tutustumaan lähetyksiin Länsi-Saksassa ja Britanniassa, ja tuliaisina matkalta tuotiin Suomeen kamera ja vastaanotin. Televisiokerhon toiminta alkoi lähetyksiä edeltäneenä vuonna, jolloin kerho perustettiin radioseuran alaisuuteen. Radioseuran ja Asa Radion yhteistyönä valmistui lähetin, jolla Yliopistonmäellä tuotettua kuvaa saattoi katsella sen alapuolella olleen radiotehtaan ruokalassa. Koelähetysten jälkeen televisiokerho siirtyi toimimaan Samppalinnanmäeltä rakennuksesta, jossa oli myös lähetetty Turun ensimmäiset radiolähetykset. Rakennukseen rakennettiin pieni studiotila, josta kuitenkin puuttui lämmitys ja juokseva vesi. == Lähetykset == Televisiokerho ryhtyi yhteistyöhön helsinkiläisen Tekniikan edistämissäätiön kanssa, jonka toimilupaa ruvettiin hyödyntämään. Ensimmäinen lähetys oli lokakuussa 1956. Sitä esiteltiin Turun taidemuseossa, johon oli kokoontunut ihmisiä katsomaan lähetystä. Ensimmäisessä lähetyksessä esiintyi maaherra Erkki Härmä, joka piti puheen Yhdysvaltain televisiotoiminnasta saaduista kokemuksista. Turun TES- TV:n toiminta vakiintui, ja sitä tehtiin kokonaan vapaaehtoispohjalta. Asa Radion lisäksi toimintaa tukivat paikalliset radioliikkeet. Suurin osa lähetyksistä oli suoria, mutta niiden lisäksi esitettiin suurlähetystöjen ja paikallisten kaitafilmaajien toimittamia ohjelmia. Kerhon jatkuvana ongelmana oli rahoituksen takaaminen. Lopulta Samppalinnan studiota saatiin laajennettua lahjoitusvaroilla ja kaupungin tuella, mikä johti siihen, että rakennukseen saatiin tilaa kahdelle kameralle. Studiotilat olivatkin syksyllä 1957 jo sadan neliön suuruiset. Yleisradion Suomen Televisio -kanava alkoi näkyä Turussa joulukuussa 1958. Turun TES-TV joutui uudessa kilpailussa ahtaalle, sillä sen oli hankala kilpailla laadukkaasta ohjelmistosta Yleisradion kokoisen yhtiön kanssa. Studio oli edelleen alkeellinen, eikä palkattua henkilökuntaa ollut. Lisäksi eduskunta oli määrännyt, että vain Yleisradio pääsee osalliseksi tv- lupamaksurahoista. Näiden seikkojen johdosta televisiokerhon lähetystoiminta päättyi seuraavan vuoden huhtikuussa. == Lähteet == == Aiheesta muualla == * Turun Radioseura Luokka:Suomalaiset televisiokanavat Luokka:Turun historia Luokka:Vuonna 1956 perustetut televisiokanavat Luokka:Vuonna 1959 lakkautetut televisiokanavat
Bill Monroe

Bill Monroe (1911–1996) oli yhdysvaltalainen countrymuusikko, jota on kutsuttu bluegrassin isäksi, koska kehitti tämän musiikkityylin, antoi sille nimen ja esitti sitä vuosikymmenten ajan. Tyyli sai nimensä Monroen yhtyeestä Blue Grass Boys, ja yhtyeen viisijäseninen kokoonpano oli esikuvana monille bluegrassyhtyeille, samoin kuin nopea tempo, täsmällinen soittotapa ja korkea lauluääni. Bill Monroe oli nuorin kahdeksasta lapsesta. Monroen vanhemmat kuolivat Billin ollessa teini-ikäinen, ja hän muutti setänsä perheeseen. Billin aikuisiällä kirjoittamissa lauluissa on usein omaelämäkerrallisia tarinoita lapsuuden surullisista ajoista. Monroe kuului musikaaliseen sukuun, isä, sedät ja veljet soittivat erilaisissa tanssiyhtyeissä. Bill Monroe alkoi opetella mandoliininsoittoa kymmenvuotiaana. Ensimmäisen yhtyeensä hän perusti veljiensä kanssa. 1938 veljesyhtye hajosi, ja Bill muutti Atlantaan missä hän perusti Blue Grass Boys -yhtyeen. Yhtye toimi 58 vuoden ajan ja siinä ehti soittaa kaikkiaan 150 muusikkoa. Ensimmäiseen kokoonpanoon kuuluivat Lester Flatt (kitara), Earl Scruggs (banjo), Cedric Rainwater (basso), Chubby Wise (viulu) ja Monroe itse soitti mandoliinia. == Diskografia == *1958 Knee Deep in Bluegrass Decca * 1959 I Saw the Light MCA NASHVILLE *1960 Mr. Bluegrass Decca * 1962 Bluegrass Ramble Universal Special… * 1962 Bluegrass Special Decca * 1962 My All Time Country Favorites Decca * 1964 I'll Meet You in Church Sunday Morning Decca * 1965 Bluegrass Instrumentals Decca * 1966 The High Lonesome Sound of Bill Monroe Decca * 1967 Bluegrass Time Decca * 1969 Voice from on High Decca * 1970 Kentucky Bluegrass MCA * 1972 Uncle Pen [Decca] Decca * 1973 Bean Blossom MCA *1976 Weary Traveller MCA * 1977 Bill Monroe Sings Bluegrass, Body and So… MCA * 1980 Bean Blossom '79 MCA * 1984 Bill Monroe & Friends MCA * 1987 Bluegrass '87 Universal Special… * 1988 Southern Flavor MCA * 1989 Live at the Opry: Celebrating 50 Years o… MCA * 1991 Cryin' Holy Unto the Lord MCA *1996 Bluegrass Masters Vanguard * 1999 Silver Eagle Cross Country Presents Live… Silver Eagle Reco… * 1999 Live from Mountain Stage Blue Plate / Blue… *2001 Live, Vol. 1 Rural Rhythm *2002 Live at Vanderbilt Bear Family Recor… * 2002 Blue Moon of Kentucky 1936-1949 Bear Family Recor… *2003 Definition of Music: Bluegrass Turn Up the Music * 2004 Live at Mechanics Hall Acoustic Disc == Lähteet == Luokka:Yhdysvaltalaiset countrymuusikot Luokka:Vuonna 1911 syntyneet Luokka:Vuonna 1996 kuolleet
Baseballin Euroopan-mestaruuskilpailut 1987

Baseballin Euroopan mestaruuskilpailut 1987 pelattiin Espanjassa 17.–26. heinäkuuta. Turnaukseen osallistui seitsemän joukkuetta, jotka jaettiin kahteen alkulohkoon. ==Alkulohkot== ===Lohko A=== joukkue Ot. V H AVG 3 3 0 1.000 - 11-1 - 3 2 1 .667 0-22 - - 3 1 2 .333 - 0-9 27-12 3 0 3 .000 0-27 3-13 - ===Lohko B=== joukkue Ot. V H AVG 2 2 0 1.000 41-2 - 2 1 1 .500 - 14-1 2 0 2 .000 0-11 - ==Jatkosarjat== ===Ylempi jatkosarja=== joukkue Ot. V H AVG 3 3 0 1.000 - - 19-4 3 2 1 .667 6-7 - -1 3 1 2 .333 -1 2-7 - 3 0 3 .000 - - 2-4 1 Alkusarjassa pelattu keskinäinen ottelu laskettu mukaan loppusarjan taulukkoon. ===Alempi jatkosarja=== joukkue Ot. V H AVG 4 3 1 .750 -1 14-3 4 2 2 .500 15-13 3-5 4 1 3 .250 0-11 6-8 1 Alkusarjassa pelattu keskinäinen ottelu laskettu mukaan loppusarjan taulukkoon. ==Mitaliottelut== Mitaliotteluissa laskettiin mukaan joukkueiden aikaisempi kohtaaminen jatkosarjassa. ===Pronssiottelut=== Espanja – Belgia Espanja Belgia 1–4 Belgia Espanja 1–12 Espanja Belgia 1–7 Belgia Espanja 3–11 Espanjalle pronssia otteluvoitoin 3-2. ===Loppuottelut=== Alankomaat – Italia Alankomaat Italia 7–4 Italia Alankomaat 13–4 Alankomaat Italia 4–5 Italia Alankomaat 1–16 Alankomaat Euroopan-mestari otteluvoitoin 3-2. ==Lopulliset sijoitukset== Sija Joukkue Vo Häv Kultaa 7 2 Hopeaa 5 3 Pronssia 5 4 4 3 5 5 3 3 6 2 4 7 1 5 Euroopan mestari 1987 Alankomaat 13\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Rikkert Faneyte Paras syöttäjä Pedro Valarezo Paras lyöjä Marcel Kruyt ==Lähteet== * Josh Chetwynd: Baseball in Europe (ISBN 978-0-7864-3724-5), sivu 247. 1987 Luokka:Vuoden 1987 baseball Luokka:Espanjan urheilu
Symmediaani

Symmediaani on geometriassa kolmion kulmaan liittyvä jana. Symmediaani on ceviaani, joka sijaitsee siten, että mediaanin eli keskijanan ja kulmanpuolittajan välissä on yhtä suuri kulma kuin symmediaanin ja kulmanpuolittajan välissä. Kulmanpuolittaja puolittaa siten mediaanin ja symmediaanin välisen kulman. Symmediaani ja mediaani ovat siten toistensa isogonaalisia, eli "samankulmaisia", janoja. Janojen isogonaalisuus voidaan määrittää myös viereisistä sivuista. Tällöin mediaanin ja sivun välinen kulma on yhtä suuri kuin symmediaanin ja kulman viereisen sivun välinen kulma. Koska kulmanpuolittaja jakaa kulman puoliksi, ei määritelmän erilaisuus vaikuta symmediaanin asentoon. Mediaani on eräs symmediaani, sillä se poikkeaa itsestään eli mediaanista nolla astetta. Mediaanit leikkaavat toisensa kolmion painopisteessä, joka on eräs kolmion merkillisistä pisteistä ja se luetteloidaan Kimberlingin pisteiden luetteloon tunnuksella \scriptstyle X_{2}. Myös symmediaanit leikkaavat aina toisensa yhteisessä leikkauspisteessä, jota kutsutaan symmediaaniseksi pisteeksi (merkillinen piste \scriptstyle X_{6}). == Ominaisuuksia == * Symmediaanin pituus L_a=\frac{bc}{b^2+c^2} \sqrt{2(b^2+c^2)-a^2}. * Symmediaanin kantapiste jakaa kolmion sivun a osiin viereisten sivujen neliöiden suhteessa eli b2 : c2. * Mikäli kolmion ympärille piirretylle ympyrälle piirretään tangentit kahden kärjen sivuamispisteeseen, leikkaavat tangentit toisensa pisteessä, joka on kolmannen kulman symmediaanilla. * Kolmion kulman symmediaanilla olevien pisteiden etäisyydet viereisiin sivuihin ovat verrannolliset kylkien pituksiin. == Lähteet == === Viitteet === == Aiheesta muualla == * Cut The Knots: All about Symmedians Luokka:Geometria